da de da de da de fi en en en sv da nl de bar da da da da fr da da da da da da da da da da da de da de de da da es da da it da de
Jens Jessen Pris til Marcel | Dansk Skoleforening for Sydslesvig e.V.
Marcel Münz bliver hædret for at være en god kammerat og en fighter.
LADELUND. Marcel Münz fra Ladelund Efterskole har i år fået »Jens Jessen Prisen«. Det er Grænseforeningen i Sønderborg, som har stiftet prisen. Den uddeles hvert år til en elev på en dansk skole i Sydslesvig, som har gjort sig særligt fortjent til det både fagligt og socialt.
Marcel Münz har været elev på efterskolen i Ladelund i snart tre år. Efter en sygdom har han været meget ihærdig med at få så meget ud af undervisningen som muligt. Viljestyrke beviser han også i idrætten, hvor han hele tiden arbejder på at forbedre sine løbe-evner. Prisen får han især, fordi han er en god kammerat, der tør at tage initiativ, når andre har brug for hjælp.
- Marcel er flittig og engageret og opnår derfor gode resultater. Endvidere er han i høj grad socialt indstillet. Marcel giver en hånd med, hvor han kan. Han bemærker hurtigt, når en skolekammerat har brug for hjælp. Hvis han ikke selv kan gøre noget, giver han lærerne et hint. Altid i en positiv ånd med kammeraternes velfærd for øje, sagde efterskolens forstander, Hans Jochimsen, under en festlig sammenkost på skolen. Formanden for Grænseforeningen i Sønderborg, Christian Kronika, sagde:
- Du er en foregangsmand, ligesom Jens Jessen var det i sin tid, og det er derfor du får prisen i år.
Ved siden af et diplom følger der 250 euro med til prismodtageren.
- Jeg er meget overrasket over, at det skulle blive mig, der fik prisen. Der er andre her på skolen, som har fortjent det mindst lige så meget, sagde en glad prismodtager.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg